[{"text_idx": "#000002", "text": "Mae aelodau cabinet Cyngor Sir Ddinbych wedi rhoi caniata\u0302d i swyddogion ystyried opsiynau gwahanol ar ddyfodol pedwar o gartrefi gofal yr awdurdod."}, {"text_idx": "#000003", "text": "Daw hyn wedi ymgynghoriad cyhoeddus ar newid y ffordd mae'r cartrefi yng Nghorwen, Dinbych, Y Rhyl a Rhuthun yn cael eu rhedeg. Ymhli\u0302th yr opsiynau dan ystyriaeth mae trosglwyddo cartrefi i bartneriaid allanol posib, a darparu mwy o ofal yn y gymuned yn hytrach na gwelyau mewn cartrefi gofal."}, {"text_idx": "#000004", "text": "Mae 'na wrthwynebiad yn lleol i'r cynlluniau i geisio arbed tua \u00a3700,000. Nid dyma'r awdurdod cyntaf i ystyried cynllun tebyg. Yr wythnos diwethaf, fe gytunodd Cyngor Wrecsam i gau'r cartref gofal olaf dan eu rheolaeth."}, {"text_idx": "#000007", "text": "Dolwen (Dinbych) - y cyngor i edrych ar bartneriaeth posib gyda sefydliad allanol a gyda'r bwriad o drosglwyddo'r adeilad a'r gwasanaeth cyfan iddynt, gan sicrhau bod Dolwen wedi'i gofrestru i ddarparu gofal IMH gyda'r dydd a gofal preswyl. Dylai'r gwaith mewn perthynas a\u0302'r opsiwn hwn gynnwys cost gymharol, ansawdd y gofal a dadansoddi darpariaeth Gymraeg rhwng y gwasanaeth presennol ac unrhyw wasanaeth posibl yn y dyfodol;"}, {"text_idx": "#000009", "text": "Cysgod y Gaer (Corwen) - y cyngor i edrych ar fynd i bartneriaeth gyda'r budd-ddeiliaid perthnasol i ddatblygu'r safle yn 'ganolfan gefnogaeth' gan gynnig cyfleusterau gofal preswyl a gofal ychwanegol ynghyd a\u0302 gofal yn y cartref a gwasanaeth cefnogaeth i denantiaid Cynlluniau Tai Gwarchod lleol a phoblogaeth ehangach Corwen a'r ardal gyfagos."}, {"text_idx": "#000010", "text": "Dywedodd y Cynghorydd Bobby Feeley, Aelod Cabinet Arweiniol Gofal Cymdeithasol: 'Mae disgwyliadau pobl ynghylch sut maent am fyw eu bywydau wrth iddynt heneiddio yn newid. Mae pobl eisiau ac yn mynnu rheolaeth dros eu bywydau eu hunain a'r rhyddid i ddewis sut i fyw. Mae'r rhan fwyaf o bobl yn dweud wrthym nad ydynt eisiau byw mewn cartref gofal preswyl pan fyddant yn hy\u0302n. Maent yn dweud y byddai'n well ganddynt fyw yn eu cartref eu hunain a chael eu cefnogi i fod mor annibynnol ag y bo modd am gymaint o amser ag y bo modd."}, {"text_idx": "#000011", "text": "\"Dyna pam yr ydym wedi cynnal adolygiad o'n darpariaeth gofal mewnol, mewn ymateb i anghenion newidiol y cyhoedd."}, {"text_idx": "#000012", "text": "\"Rydym yn credu'n gryf mai'r cynigion a gytunwyd gan y Cabinet yw'r ffordd ymlaen ar gyfer y gofal a ddarparwn ar hyn o bryd yn y pedwar lleoliad."}, {"text_idx": "#000014", "text": "\"Mae'r gost gymharol uchel o redeg ein cartrefi gofal, o'i gymharu a\u0302 chartrefi yn y sector annibynnol ac o gymharu a\u0302 chost gofal ychwanegol hefyd yn ystyriaeth allweddol.\""}, {"text_idx": "#000015", "text": "Prif StraeonYsgolion yn parhau i gael trafferthion yn DoverPublished48 munud yn o\u0302lGwerthu maes awyr yn bosib 'oni bai am Covid'Published6 awr yn o\u0302l'Dylai Jonathan Edwards gael dychwelyd i Blaid Cymru'Published2 awr yn o\u0302l"}, {"text_idx": "#000016", "text": "Ysgolion yn parhau i gael trafferthion yn Dover"}, {"text_idx": "#000017", "text": "Gwerthu maes awyr yn bosib 'oni bai am Covid'"}]